DA se tussentydse leiers aangewys | Maroela Media
DA se tussentydse leiers aangewys
John Steenhuisen (links) en Ivan Meyer (Foto: DA)
Die Demokratiese Alliansie se federale raad het Sondag ŉ tussentydse federale leier en tussentydse federale voorsitter aangewys om die party te lei tot die federale kongres in 2020.
John Steenhuisen, die DA se parlementêre leier, is as die tussentydse leier van die federale raad aangewys en die Wes-Kaapse minister van landbou, dr. Ivan Meyer, as tydelike federale voorsitter.
Die sowat 150 lede van die DA se federale raad het in Johannesburg vergader om die twee posisies te vul wat met die onlangse bedankings van Mmusi Maimane as partyleier en Athol Trollip as federale voorsitter vakant geraak het.
Steenhuisen, ‘n voormalige DA-hoofsweep en oudleier van die DA in die KwaZulu-Natalse wetgewer, het gewen teen die Gautengse lid van die provinsiale wetgewer, Makashule Gana.
Steenhuisen het Gana geklop met 97 stemme teen 33, het Maroela Media verneem.
Meyer, tans LUR vir landbou in Wes-Kaapland en voormalige leier van die DA in die Wes-Kaap, het gewen teen twee kandidate, te wete dr. Nomafrench Mbombo (tans LUR vir gesondheid in die Wes-Kaap en leier van die DA-vrouenetwerk) en Khume Ramulifho (lid van die Gautengse wetgewer).
Meyer het gemaklik gewen, met Mbombo tweede en Ramulifho derde, na wat Maroela Media verneem.
Meyer het voorgeneem dat die DA voluit sal werk vir hul beleid om gefinaliseer te word teen April – ŉ beleidskongres wat hy sal reël.
Steenhuisen het gesê dit moet duidelik wees waarvoor die DA staan en dat daardie beleid organies in gemeenskappe moet groei.
Die nuwe instaanleier het bygevoeg hy sal die DA op ‘n positiewe pad lei waar die party nie eerstens kritiseer wat met ander partye verkeerd is nie, maar uitwys wat hy as alternatief beter kan doen.
Steenhuisen moes bontstaan oor hoe wit die DA se leierskap geword het met hom as leier, Helen Zille as voorsitter van die federale dagbestuur en Natasha Mazzone as hoofsweep, met net Meyer (wat bruin is) ‘n bietjie donkerder in die party se leierskap.
Hy het gesê alle Suid-Afrikaners wat ‘n bydrae het om te lewer moet toegelaat word om dit te doen, en dat hy as ‘n wit man gereed staan om dit te doen.
Steenhuisen en Meyer sal net tot April in hul poste dien, wanneer ŉ leierskorps deur die afgevaardigdes na die DA se federale kongres ŉ leierskap vir ŉ volle volgende termyn sal verkies.
DA In die nuus Ivan Meyer John Steenhuisen
Man uit boom gered ná ongeluk
Vals nuus oor seksvoorligting is misleidend, sê departement
Oomie · 3 weke gelede
Dr Meyer het die vermoë om n groot getal Good volgelinge terug te bring DA toe. Die DA moet nog net ontslae raak van daardie mense wat De Lille uitgewerk het, want dit is deur die sogenaamdes wat die DA stemme verloor het
Gert · 3 weke gelede
Is daar enige wit, Afrikaanssprekende man in die DA se topstruktuur?
Leon · 3 weke gelede
Ja, Gert…presies nes DAAI, wat ons ook verraai het, mos in die verlede neh? DIT BETEKEN NIKS!
Pit · 3 weke gelede
Gert, is die taal wat man of vrou praat belangriker as om die regte persoon vir die posisie te plaas?
an · 3 weke gelede
Watter tipe katte is die beste ….? swart-, wit-, bruin, – mannetjies, wyfies …..?
SA benodig katte wat KAN muise vang!
Steenhuisen en Meyer is die “BESTE KATTE” wat nou beskikbaar is!
… en natuurlik Zille (wat die wind laat waai) … ha … ha…
Monica · 3 weke gelede
Waarder, as waar AN
Andrea van Vuren · 3 weke gelede
My stuiwer in die armbeurs: Gelukkig is daar nog mense met verstand en ‘looks’ in die DA. Hoekom probeer hulle nie ‘n alliansie met die VF+ vorm nie. Pieter Groenewald en sy span het genoeg verstand, net nie die getalle nie.
Weer gedink · 3 weke gelede
En daar is die OU NP uit sy skynlike graf weer gebore,,,VF hier kom ek!!!
KrokodilBotha · 3 weke gelede
Verstand is die beter opsie, nie getalle. Laat die DA aan ploeter met EFF , wie ookal. VF+ sal oorleef. Dankie, eks nie n verkleurmannetjie nie.
C op C · 3 weke gelede
Dankbaar om te lees dat DA gaan poog om sy eie identiteit uit te leef en nie net reaktief op te tree nie.
Griet · 3 weke gelede
Ja, ek hou ook hiervan C op C! BAIES STERKTE AAN DIE NUWE DA
bokke · 3 weke gelede
Die DA het stemme verloor juis oor gedeeltes van sy beleid wat nie duidelik was nie. Steenhuisen doen die regte ding om dit onmiddellik aan te spreek. Daar moet geen twyfel wees oor wat die DA se presiese beleid is nie. Kiesers gaan daarvolgens stem.
Hoekom dink mense nog De Lille was die droomleier. Die DA het soos partye doen tjoepstil gebly oor die ongerymdhede en nie die vuilwasgoed in die openbaar gewas nie. Sy het goody-goody gespeel en waar is sy nou? Steenhuisen se mure kan dalk binnekort verkrummel as diegene wat ‘n ANC-lite soek, op nog ‘n moesie op die neus aandring.
Bryn Ou · 3 weke gelede
TWAK. Hoekom haar dan nie aankla vir die ongeruimdthede nie, die DA is dan SO teen korrupsie. Dis nou al meer as ‘n jaar en jy hoor net mooi niks. Die nuwe DA is dood gebore.
Johanna Botha · 3 weke gelede
Wat is die DA beleid wonder baie …dan so en dan weer so
Tante · 3 weke gelede
Nee wat DA jul laat my lag en bekommer wees ter selfde tyd jul gaan nog stme verloor aan FF+ wel gedaan maar vele gaan terug ANC en dalk EFF toe sou eerder dat hulle ACDP toe moet skuif die wat nie tuis voel by FF+ nie
BAIE GELUK EN BAIE STERKTE NUWE DA!
Arend · 3 weke gelede
Griet, dalk moet jy jou gelukwensing eerder in Engels oordra?
CHAPPIES · 3 weke gelede
Nou wonder ek, waar is die spul politieke wysneuse, se eie politieke partye,wat so slim hierso op MM is?? GUN TOG ook SONSKYN oor die DA, die VF+ kan more ook vou of in n krisis beland… en die EFF en ANC ook… mense is feilbaar
jaco · 3 weke gelede
Dis darem maar bitter min regstellende aksie, dié possie vir dr Meyer. Eintlik tel dit ook nie, want TALLE van dr Meyer se mede-kleurlinge hoor gedurig wanneer hulle werk soek, “sorry no job for you because you are not black enough” en “geen werk vir jou nie want ons personeelsamestelling moet die nasionale demografie weerspieël”.
Ek suig dié goed nie uit my duim nie. Daars talle bewyse.
Willie · 3 weke gelede
Ek dink daar kom n nuwe tydvak vir my party die DA omdat die nuwe manne die guts het om die anc corrupt aan te vat. Hulle kan hul saak stel. Dis die enigste party vir almal in die land. Ek soek n sterk opposissie en DA kan dit wees. Wees tog oopkop en sorg dat die party die streek party van keuse sal wees en in jou wyk gaan wen. Trotse Afrikaner van Krugersdorp.
potlood · 3 weke gelede
Frik Lotz · 3 weke gelede
Die DA is op die afdraande pad en niks of niemand kan dit keer nie. Dan ondersteun hulle ook nog regstellende aksie en BEE. Verder is daar baie dubbelpratery van die DA oor onteiening sonder vergoeding. En ja, hul stel beslis nie belang in selfbeskikking en minderheidsregte nie.
Me · 3 weke gelede
Jo ek weet darem nie wit mense kan nie saam staan om vorentoe te gaan nie wil mekaar heeldag op media sleg se word wakker Afrikaner volk en staan saam
JZ · 3 weke gelede
Frik ek stem saam met alles wat jy daar se is prasies hoekom hulle stemme verloor het en ook om witmense in die tande te skop en dink hulle sal nog vir hulle stem.
Kallie · 3 weke gelede
Die VF Plus het nog niks gedoen vir selfbeskikking nie. Kry net die bal aan die bal asseblief.
VF+ stel ook nie belang in selfbeskikking nie. In 25 jaar nog niks gedoen om hul beloftes na te kom nie.
LIEWE GENADE TOG! · 3 weke gelede
Netso, Kallie en Bokke!! Ek sien ook nog absoluut niks gedoen, of verbeter deur die VF+! Net groot monde met windleeg beloftes
Rina Smith · 3 weke gelede
Rina: Ek het nog altyd gedink dat Helen Zille ‘n sterk leier is. Na my mening is die DA nou die mees verteenwoordigende politieke party in SA. Die leierskap reflekteer die geslagte, ‘n bepaalde ouderdomverpreiding, ‘n geografiese voetspoor asook ‘n verspreiding van bekwaamheid en ervaring. As opposisie party kan die DA myns insiens ‘n saakmakende rol in SA speel en so besondere waarde toevoeg tot die toekoms van die land.
tant Anna · 3 weke gelede
Rina Smith… ek stem absoluut saam!
STAAN SAAM · 3 weke gelede
Me – ek stem 100% saam met jou -hoogtyd dat ons begin saam staan ! maar saam hande vat en op ons knee voor God neer val en begin bid vir SA Net ons Hemelse Vader kan ons nog red – Stel voor dat alle gelowiges in SA saam op n spesifike tyd ALMAL tot stilstand kom en tot God bid ????
Delarey · 3 weke gelede
Die DA is ‘n liberale party en sal nie in die bres tree vir die hoogste kultuur wat die wéreld nog gesien het nie, aldus die konserwatiewe Christelike kultuur. Die liberale utopie is eenvoudig nie werkbaar nie en in die Weste lei dit tot sosiale verval en ekonomiese agteruitgang.
Steenhuizen het ook na sy verkiesing gesé dat hy alles in sy vermoé sal doen om die nalatenskap van apartheid uit te wis. Op die oomblik is die enigste nalatenskap van apartheid die paar instelling en bietjie infrastruktuur wat nog werk. Dit sal binnekort sonder Steenhuizen se hulp in elk geval uitgewis word.
Soos die engelsman sé ; “I rest my case”.
Met n smile VF+
Droom, maar voort ou Krokkie, droom maar gerus voort!! VF+ is heeltemal te klein en te swak, ALLEEN om OOIT hondhaar af te maak, teen die massas!!!
Judge Dredd · 3 weke gelede
Shame, arme ou Leon verstaan nogsteeds nie die nut van koalisie regering.
Glo nogsteeds die leuen van ‘n stem vir klein party is ‘n mors van stem……
Derek · 3 weke gelede
stem saam met jou Leon, 3000 stem politieke party, beteken niks, teen die massas en die probleem is, dat die 3000 stem politieke party, gewoonlik die grootste mond het en mense opsweep en onwillig tot koalisie regering is…
Hoekom sou die DA voortaan belangstel in ‘n koalisie met die VF? Al wat die VF+ doen, is om die DA sleg te maak en as hul grootste vyand te beskou. As ek die DA is, los ek die agterbakse VF+ soos ‘n warm patat.
Indien nie dan sal DA maar langer met EFF moet saamwerk – Dit was die begin van die DA se val…….
Baie geluk DA en sterkte! As sterkste amptelike oposisie party,REIK tog nounet ASB. uit, vir koalisie meti ou kleintjies soos COPE, ACDP en VF+ dat ons erens iets begin regkry!!!